Bruker du Facebook Messenger til å prate med veldig mange, har du sikkert mang en gang bladd opp og ned i innboksen for å finne tilbake til den du vil sende melding til.
Både iOS- og Android-utgavene av Messenger har mulighet til å lage snarveier til enkeltsamtaler på hjemskjermen.
Dette gjør du ganske enkelt ved å holde fingeren nede på samtalen du ønsker en snarvei til, trykke «opprett snarvei», og vips, så har du en snarvei på hjemskjermen som tar deg rett inn i samtalen med vedkommende.